CELEX: 62014TN0384
Language: sl
Date: 2014-06-03 00:00:00
Title: Zadeva T-384/14: Tožba, vložena 3. junija 2014 – Italija proti Komisiji

21.7.2014   
            
            
               SL
            
            
               Uradni list Evropske unije
            
            
               C 235/32
            
         Tožba, vložena 3. junija 2014 – Italija proti Komisiji
   (Zadeva T-384/14)
   2014/C 235/43
   Jezik postopka: italijanščina
   
      Stranki
   
   
      Tožeča stranka: Italijanska republika (zastopnika: B. Tidore, avvocato dello Stato, G. Palmieri, zastopnica)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga naj:
   
               —
            
            
               odločbo Komisije št. C(2014) 2008 z dne 4. aprila 2014, ki je bila vročena 7. aprila 2014, o izključitvi nekaterih odhodkov držav članic, natančneje Italije, iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije, razglasi za nično.
            
         
      Tožbeni razlogi in bistvene trditve
   
   Italijanska vlada uveljavlja tri tožbene razloge.
   
               1.
            
            
               Prvi tožbeni razlog: kršitev skupnostnih načel in pomanjkljiva preiskava
               
                           —
                        
                        
                           V zvezi s tem se trdi, da je Komisija v izpodbijani odločbi izvedla finančni popravek na podlagi domnev v zvezi s pomanjkljivostmi, ki so bile ugotovljene med nadzorom na kraju samem, ki je bil opravljen v deželah Lazio in Abbruzzo. Tožeča stranka trdi, da se ugotovitve na podlagi takega nadzora ne morejo nanašati na področja, ki niso bila preučena, in da se popravka ne more določiti na 5 %, ker je dejansko stanje v različnih italijanski deželah zelo različno in ker je bil v vsakem primeru plačilni organ le eden (AGEA).
                        
                     
         
               2.
            
            
               Drugi tožbeni razlog: kršitev členov 43 in 48 Uredbe št. 1782/2003 (1)
               
               
                           —
                        
                        
                           Komisija je v odločbi italijanski državi očitala napačno uporabo ureditve na področju posebnih pravic in trdila, da je bilo povzročeno tveganje za Sklad. Tožeča stranka navaja, da člena 43 in 48 uredbe št. 1782/2003 za primere, ki jih je preučila Komisija, ne določata posebnih pravil za prerazporeditev posebnih pravic in da metodologija, ki jo je sprejela Italija, ni le povsem skladna s to ureditvijo, temveč sama po sebi niti ne pomeni posebnega tveganja za Sklad.
                        
                     
         
               3.
            
            
               Tretji tožbeni razlog: kršitev splošnih načel na področju finančnih popravkov, kršitev spoštovanja merila za priznavanje in nezadostna obrazložitev
               
                           —
                        
                        
                           Komisija je v izpodbijani odločbi izvedla finančni popravek v zvezi z operativnimi vrzelmi, ki jih je bilo mogoče pripisati ARBEI, ki je plačilni organ, kateremu je bilo pooblastilo preklicano z odločbo uprave z dne 12. maja 2010, ki je začela veljati 16. oktobra 2010, ki je bil dan, na katerega je pristojnosti ARBEE prevzela AGEA. Tožeča stranka izpodbija ravnanje Komisije, ki je s tem, da je domnevala, da še obstajajo že ugotovljena tveganja, in s tem, da je uporabila enak odstotek, popravek, ki je že bil izveden za obdobje od 2007 do 2009, podaljšala na leto 2010, in uporabo popravka za obdobje med preklicem pooblastila in prevzemom nalog s strani AGEE.
                        
                     
         
      (1)  Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001.